Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis".
Mida sina kui messiaanlik juut ar- vad Iisraeli sõjategevusest Gazas?
Sõda Iisraeli ja Hamasi vahel kestab nüüd juba 12. päeva,
kuna Iisraeli mõõt sai täis.
Minu viies poeg Matan on Iisraeli armees
ja kaks teist poega ootavad kutset reservvägedesse.
Tean paljusid noori Iisraeli messiaanlikke juute,
kes teenivad Iisraeli Kaitsejõududes.
See on kaitsesõda, kuna Iisrael kaitseb ennast.
Juudina, kes usub Jeesust, Uut Testamenti ja Piiblit
ja kes elab siin maal, tunnen,
et see on tegelikult sõda deemonlike jõudude vastu,
kes on Iisraeli juba aastakümneid rünnanud,
kuid viimastel aastatel üha võimsamalt.
Umbes poolteist aastat tagasi
eraldas fundamentalistlik islamirühmitus Hamas
end Palestiina omavalitsusest Juudas ja Samaarias.
Tunnustatud Palestiina omavalitsus asub Juudamaal ja Samaarias.
Gaza sektoris asuvat Hamasi aga ei tunnustata Palestiina juhtidena.
Nad on fundamentalistlik islamijõud, kes võitleb Iisraeli vastu.
Viimased kaheksa aastat on nad pommitanud qassam-rakettidega
Sderoti linna ja selle ümbruskonna kibutseid.
Viimastel päevadel ründavad nad tsiviilasustuse varjust
Negevi põhjaosa ja Bershevat tõsiste Grad-rakettidega.
Raketid on jõudnud ka Ashkeloni, Ashdodi, Gadera ja Javneni
See on väga lähedal Tel Avivile.
Miks see toimub?
Kui küsida Hamasilt Gazas, mida nad tahavad, nad ei ütle.
Nad tahavad tagasi kogu seda territooriumi -
Tel Avivi, Haifat, Galilead.
Nad tahavad, et juudid lahkuksid ja nemad saaksid maa omale.
See on kogu konflikti tuum.
Praktiline probleem on selles,
et nad kasutavad Gaza mosheesid relvaladudena.
Gaza mosheede all on tunnelid täis rakette ja tõsist relvastust.
Nad loodavad, et mosheed kaitsevad nende relvi. Nad kasutavad koole,
lasteaedu, haiglaid, lastesõimesid inimkilpidena.
Ja Iisrael nagu ei tohikski end kaitsta,
kui nad tulistavad neist tsiviilasutustest ja eramajadest.
Nad tulistavad Iisraeli koolimajade akendest.
Mida teeks Soome? Mida peaks tegema Helsingi kodanik,
kui naaberriik sihiks tema kodu rakettidega?
Kas Soome kodanikud peaksid istuma käed risti rinnal ja mitte vastama?
Al Jazeera ja teised televõrgud süüdistavad selles kõiges Iisraeli.
Iisrael ei ole süüdi, sest Iisrael lahkus 2005. aastal Gaza sektorist,
Gazas ei ole enam mingit Iisraeli okupatsiooni.
Kõik asundused evakueeriti ja kõik juudid lahkusid sealt.
Mida nad siis tahavad?
1967. aasta situatsioon taastati.
1967. aasta juunis asus siin Gaza sektor.
Seal ei ole ühtki iisraellast.
Iisraeli loobus täielikult Gaza kontrollimisest ja valitsemisest,
neil on täielik autonoomia.
Ma ei usu, et Iisraelis peaks olema kaks riiki.
Ka Uus Testament, rääkimata Vanast, nimetab seda maad Iisraelimaaks.
See ei ole Palestiina.
Palestiina nime võtsid vilistite järgi kasutusele roomlased.
Gaza aladel elasid kunagi vilistid.
Piibel ei maini kordagi Palestiinat.
Vastupidi, Matt 2 räägib Jeesuse naasmisest Egiptusest, kus
Jumala ingel käskis Joosepil võtta väike Jeesus koos ema Maarjaga
ja minna tagasi ... kuhu? Iisraelimaale, mitte Palestiinasse.
Uus Testament, mitte ainult Vana, nimetab seda maad Iisraeliks.
See asub siin, see ongi Iisraelimaa.
Nad läksid Petlemmast Egiptusse ja naasid Naatsaretti,
kuna see on tõotatud maa.
Ja see jääb juudi rahva tõotatud maaks.
Tõde on selles, et see pole ainult füüsiline sõda.
Oleme vaimses sõjas ja vaimsel rindel
saatanlike jõudude vastu, keda esindab Hamas.
Nad kuulutavad, et tahavad Iisraeli ja juute maa pealt kaotada.
Neid toetab teine moslemimaa Iraan,
mis kuulutab avalikult oma viha Iisraeli vastu ja toetab Hamasi.
Mida on Iisrael Iraanile teinud?
Mis on Iisraelil pistmist Iraaniga ja iraanlastel Iisraeliga?
Kas Iisraelil on Iraaniga piirid? Kas Iisrael on Iraanile kurja teinud?
Nad tahavad hävitada juudiriiki ja piibellikke tõotusi.
Selles on asja tuum.
See on saatanlik sõda Jumala plaani vastu Iisraeli jaoks ja
mitte ainult Iisraeli, vaid Jumala plaani vastu kogu maailmale.
Iisrael on maailma ajaloo võti. Selles pole mingit kahtlust.
Pole mingit kahtlust, et Jeesus naaseb just Jeruusalemma,
mitte kuhugi mujale, ei Helsin- gisse, Kairosse, Washingtoni ega
Moskvasse, vaid Jeruusalemma. See on vaimne sõda.
Saatan ründab Iisraeli taastamist ja Jumala plaani.
On üks väga hea ütlus:
"Saatan on võimas, kuid Jumal on kõikvõimas."
Inimesed peaksid vaatama toimuvale piibellikust perspektiivist
ja mitte laskma Al Jazeera räägitavast end naiivselt mõjutada.
Tahan rõhutada, et ma ei jäta tähelepanuta inimlikke kannatusi -
naiste ja laste hirmsaid kannatusi.
Hamas kasutab naisi ja lapsi inimkilpide ja inimrelvadena.
Nad kasutavad naiste, laste ja vanurite verd
propagandarelvana Iisraeli vastu.
Miks nad seda teevad?
Samal ajal peidavad nende juhid end tunnelites.
Tahan näidata seda piibellikust perspektiivist -
see on füüsiline sõda, kuid mitte ainult.
Peame meeles pidama toimuva vaimset konteksti
ja vaimseid tagajärgi, kuna see mõjutab lõpuaegu.
Usun, et elame lõpuaegadel ja Jeesuse naasmine on väga lähedal.
See sõda käib kõigi vaimsete ja prohvetlike tõotuste vastu,
mis peagi täituvad.
Toimetaja: Hanna Partanen
Eestikeelne tõlge: Monika Jaaguri